CELEX: 62010CN0360
Language: et
Date: 2010-07-19 00:00:00
Title: Kohtuasi C-360/10: Eelotsusetaotlus, mille on esitanud Rechtbank van eerste aanleg te Brussel (Belgia) 19. juulil 2010 — Belgische Vereniging van Auteurs, Componisten en Uitgevers (SABAM) versus Netlog NV

23.10.2010   
            
            
               ET
            
            
               Euroopa Liidu Teataja
            
            
               C 288/18
            
         
      Eelotsusetaotlus, mille on esitanud Rechtbank van eerste aanleg te Brussel (Belgia) 19. juulil 2010 — Belgische Vereniging van Auteurs, Componisten en Uitgevers (SABAM) versus Netlog NV
      (Kohtuasi C-360/10)
      ()
      (2010/C 288/30)
      Kohtumenetluse keel: hollandi
      
         Eelotsusetaotluse esitanud kohus
      
      Rechtbank van eerste aanleg te Brussel
      
         Põhikohtuasja pooled
      
      
         Hageja: Belgische Vereniging van Auteurs, Componisten en Uitgevers (SABAM)
      
         Kostja: Netlog NV
      
         Eelotsuse küsimused
      
      Kas direktiivid 2001/29 (1) ja 2004/48 (2) koosmõjus direktiividega 95/46 (3), 2000/31 (4) ja 2002/58 (5), kui neid tõlgendada eelkõige Euroopa inimõiguste ja põhivabaduste kaitse konventsiooni artiklitest 8 ja 10 lähtuvalt, võimaldavad liikmesriikidel lubada siseriiklikul kohtul sisulisi küsimusi lahendava menetluse raames kohustada hostingteenuse pakkujat rakendama kõikide oma klientide puhul in abstracto ja ennetavalt omal kulul ning ajalise piiranguta süsteemi, mis filtreerib suurema osa tema serverites salvestatud teabest eesmärgiga tuvastada andmekogumid, mis sisaldavad muusika-, kinematograafilisi või audiovisuaalseid teoseid, mille autoriõigusi SABAM väidab omavat, ning seejärel blokeerida nende vahetamine, ainuüksi õigusnormi alusel, mis sätestab: „Ta [siseriiklik kohus] võib teha rikkumise lõpetamise ettekirjutuse ka vahendajale, kelle teenuseid kasutab kolmas isik autoriõiguse või sellega kaasnevate õiguste rikkumiseks”?
      
         (1)  Euroopa Parlamendi ja nõukogu 22. mai 2001. aasta direktiiv 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (ELT L 167, lk 45).
      
         (2)  Euroopa Parlamendi ja nõukogu 29. aprilli 2004. aasta direktiiv 2004/48/EÜ intellektuaalomandi õiguste jõustamise kohta (ELT L 157, lk 45; ELT eriväljaanne 17/02, lk 32).
      
         (3)  Euroopa Parlamendi ja nõukogu 24. oktoobri 1995. aasta direktiiv 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, lk 31; ELT eriväljaanne 13/15, lk 355).
      
         (4)  Euroopa Parlamendi ja nõukogu 8. juuni 2000. aasta direktiiv 2000/31/EÜ infoühiskonna teenuste teatavate õiguslike aspektide, eriti elektroonilise kaubanduse kohta siseturul (direktiiv elektroonilise kaubanduse kohta) (EÜT L 178, lk 1; ELT eriväljaanne 13/25, lk 399).
      
         (5)  Euroopa Parlamendi ja nõukogu 12. juuli 2002. aasta direktiiv 2002/58/EÜ, milles käsitletakse isikuandmete töötlemist ja eraelu puutumatuse kaitset elektroonilise side sektoris (eraelu puutumatust ja elektroonilist sidet käsitlev direktiiv) (EÜT L 201, lk 37; ELT eriväljaanne 13/29, lk 514).